S-1679/2023

Mál þetta, sem dómtekið var 20. júní 2023, var höfðað með tveimur ákærum lögreglu-stjórans á höfuðborgarsvæðinu á hendur G-kk-þgf F-kk-þgf K-kk-þgf, kt. [...], [...], Reykjavík. Fyrri ákæran var gefin út 14. mars 2023 og er hún svohljóðandi: „fyrir rán með því að hafa, sunnudaginn 8. janúar 2023, í verslun A, [...], Reykjavík, veist með hótunum að starfsmönnunum B, kt. [...] og C, kt. [...], en ákærði heimtaði Oxycontin lyf og lýsti því yfir að hann hygðist sækja vopn og ræna verslunina, í kjölfarið yfirgaf ákærði verslunina og sneri til baka stuttu síðar vopnaður hníf og krafði starfsmennina um Oxycontin lyf, sem starfsmenn verslunarinnar köstuðu til hans yfir afgreiðsluborðið og afhentu, en öryggisvörður stöðvaði ákærða á leið út úr versluninni og hélt honum uns lögregla kom á vettvang skömmu síðar.

M. 007- 2023- [...]

Telst brot þetta varða við 252. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærða verði gert að sæta upptöku á hníf, sem haldlagður var við rannsókn málsins, sbr. 1. tl. 1. mgr. 69. gr. a almennra hegningarlaga nr. 19/1940.“

Síðari ákæran var gefin út 20. júní 2023 þar sem ákærða eru gefin að sök „eftirtalin brot: I.

Þjófnað- og vopnalagabrot með því að hafa, sunnudaginn 2. apríl 2023, í verslun D, [...] í Reykjavík, stolið fatnaði og snyrtivörum að verðmæti 36.144 kr., en lögregla var kölluð á vettvang og fann vörurnar við öryggisleit á ákærða, og á sama tíma haft í vörslum sínum á almannafæri eldhúshníf sem öryggisvörður verslunarinnar afhenti lögreglu.

M. 007- 2023- [...]

Telst háttsemi þessi varða við 1. mgr. 244. gr. almennra hegningarlaga nr. 19/1940 og 1. mgr. 30. gr., sbr. 1. mgr. 36. gr. vopnalaga nr. 16/1998, með síðari breytingum.

I I.

Vopnalagabrot með því að hafa, fimmtudaginn 20. apríl 2023, við E, [...] í Reykjavík, verið með í vörslum sínum á almannafæri eldhúshníf, en lögreglan fann hnífinn við öryggisleit á ákærða þegar afskipti voru höfð af honum við Laugaveg [...] í Reykjavík.

M. 007- 2023- [...]

Telst brot þetta varða 1. mgr. og a. lið 2. mgr. 30. gr., sbr. 1. mgr. 36. gr. vopnalaga nr. 16/1998, með síðari breytingum.

I II.

Gripdeild með því að hafa, mánudaginn 24. apríl 2023, farið inn í verslun F,[...] í Reykjavík, og tekið þaðan ófrjálsri hendi tvo prótínsjeika, að verðmæti 718 kr.

M. 007- 2023- [...]

Telst háttsemi þessi varða við 245. gr. almennra hegningarlaga nr. 19/1940.

IV.

Rán með því að hafa, miðvikudaginn 26. apríl 2023, gengið inn í verslun G, [...], Reykjavík, vopnaður hníf og með ógnandi hætti beint hnífnum að starfsmönnunum H, kt. [...], og I, kt. [...], og skipað þeimað afhenda sér sígarettur. Ákærði hvarf í kjölfarið á brott með tvö karton af sígarettum að söluverðmæti 33.980 krónur.

M. 007- 2023- [...]

Telst brot þetta varða við 252. gr. almennra hegningarlaga nr. 19/1940.

V.

Þjófnað með því að hafa, miðvikudaginn 26. apríl 2023, í verslun J, [...] í Mosfellsbæ, stolið eldhúshníf að óþekktu verðmæti, en lögregla hafði afskipti af ákærða við hringtorg á Vesturlandsvegi skammt frá versluninni.

M. 007- 2023- 022893

Telst háttsemi þessi varða við 1. mgr. 244. gr. almennra hegningarlaga nr. 19/1940.

VI.

Vopnalagabrot með því að hafa, þriðjudaginn 2. maí 2023, verið með í vörslum sínum á almannafæri garðyrkju klippur, eldhúshníf og dúkahníf, en lögreglan fann eggvopnin við öryggisleit á ákærða þegar afskipti voru höfð af honum við Heilsugæslu [...], [...] í Reykjavík.

M. 007- 2023- 023933

Telst brot þetta varða 1. mgr. og a. lið 2. mgr. 30. gr., sbr. 1. mgr. 36. gr. vopnalaga nr. 16/1998, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærða verði gert að sæta upptöku á garðyrkjuklippum og fimm hnífum, sem haldlagðir voru við rannsókn málsins, sbr. 1. tl. 1. mgr. 69. gr. a almennra hegningarlaga nr. 19/1940.“

Mál vegna fyrri ákærunnar var þingfest 12. júní 2023 og mál vegna hinnar síðari var þingfest 20. sama mánaðar. Málin voru sameinuð undir auðkenni hins fyrra. Ákærði hefur játað skýlaust fyrir dómi þá háttsemi sem honum er gefin að sök samkvæmt báðum ákæru m og er játningin studd sakargögnum. Þá hefur ákærði samþykkt upptökukröfur. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákærum. Ákærði krefst vægustu refsingar sem lög leyfa. Þá er krafist hæfilegrar þóknunar til handa skipuðum verjanda sem greiðist úr ríkissjóði. Sam-kvæmt því sem að framan greinir verður ákærði sakfelldur fyrir brot samkvæmt báðum ákærum og eru þau þar réttilega færð til refsiákvæða.

Ákærði er fæddur í [...]1987. Samkvæmt sakavottorði á ákærði sakaferil að baki sem nær aftur til ársins 2016. Það sem hér hefur einkum þýðingu við refsiákvörðun er að ákærða var með dómi frá [...]2021 gert að sæta fangelsi í fimm mánuði vegna þjófnaðar, ráns, líkamsárásar, eignaspjalla og brots gegn sóttvarnalögum. Refsingin var hegningar-auki við þriggja mánaða skilorðsbundna fangelsisrefsingu samkvæmt dómi frá [...]2020 vegna þjófnaðar og var sá dómur dæmdur upp. Ákærða var veitt reynslulausn 6. mars 2021 í eitt ár á eftirstöðvum refsingar, 75 dögum.

Brot samkvæmt báðum ákærum voru framin eftir dóminn frá [...] 2021 og eftir að fyrrgreindur reynslulausnartími var liðinn. Um ákvörðun refsingar fer samkvæmt 77. gr. í almennum hegningarlögum. Sakaferill ákærða horfir heilt á litið til refsiþyngingar. Ákærða til málsbóta verður litið til skýlausrar játningar hans fyrir dómi. Að auki horfir til málsbóta að ákærði hefur samkvæmt vottorði fangelsis sinnt vel vímuefnameðferð og nýtt gæsluvarðhaldstíma að öðru leyti með uppbyggilegum hætti. Jafnframt verður til refsimildunar litið til erfiðra persónulegra aðstæðna ákærða, þar með talið [...] og [...], auk þess sem óverulegt tjón varð af háttseminni. Að öllu framangreindu virtu, og með vísan til 2., 5. og 8. tölul. 1. mgr. 70. gr. í almennum hegningarlögum, sbr. og sjónarmið ákæruvaldsins í máli þessu um hæfilega refsingu, verður ákærði dæmdur í 8 mánaða fangelsi. Vegna sakaferils ákærða er ekki unnt að skilorðsbinda refsinguna. Með vísan til 76. gr. í sömu lögum verður gæsluvarðhaldstími ákærða látinn koma til frádráttar refsingu með fullri dagatölu, sem nánar greinir í dómsorði.

Með vísan til 1. tölul. 1. mgr. 69. gr. a í almennum hegningarlögum verður ákærða gert að sæta upptöku á garðyrkjuklippum og sex hnífum.

Með vísan til 1. mgr. 235. gr., sbr. 233. gr., laga nr. 88/2008 verður ákærða gert að greiða þóknun skipaðs verjanda síns, I-kk-ef F-kk-ef Á-kk-ef lögmanns, vegna vinnu á rann-sóknarstigi og fyrir dómi, sem ræðst af tímaskýrslum, 951.244 krónur, að meðtöldum virðisaukaskatti, auk 17.152 króna í aksturskostnað verjanda. Annan sakarkostnað leiddi ekki af meðferð málsins.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, G-kk-nf F-kk-nf K-kk-nf, sæti fangelsi í átta mánuði. Til frádráttar refsingu með fullri dagatölu kemur gæsluvarðhald sem ákærði sætti frá 7. maí 2023 til dagsins í dag.

Ákærði sæti upptöku á garðyrkjuklippum og sex hnífum.

Ákærði greiði allan sakarkostnað málsins, þar með talda þóknun skipaðs verjanda síns, I-kk-ef F-kk-ef Á-kk-ef lögmanns, 951.244 krónur, og 17.152 krónur vegna aksturs-kostnaðar sama verjanda.